Gasum

thumb|200px|right|Gāzes cauruļvada būvniecība Somijā
thumb|right|200px|Sašķidrinātās gāzes transportēšana
***Gasum Oy*** ir Somijas enerģētikas uzņēmums, kas nodarbojas ar dabasgāzes importēšanu un pārdošanu. Tā bizness ir saistīts arī ar biogāzi un sašķidrināto gāzi. Tas ir dibināts 1994. gadā. Uzņēmuma galvenais birojs atrodas Espo.

Uzņēmuma īpašnieks ir Somijas valsts (73,5 % kapitāldaļu tur valsts uzņēmums *Gasonia Oy*, un 26,5 % pieder tieši Somijas valstij).

## Vēsture
1971. gadā ar Padomju Savienību tika noslēgts dabasgāzes piegādes līgums. Gāzes biznesu Somijā valdība nodeva enerģētikas uzņēmumam *[[Neste Oil|Neste Oy]]*. Pirmo dabasgāzes cauruļvadu no PSRS atklāja 1974. gada 9. janvārī.

1994. gadā *Neste* (75 %) un Krievijas *[[Gazprom]]* (25 %) dibināja kopuzņēmumu ***Gasum***, kas nodarbojās ar dabasgāzes importēšanu, pārdošanu un nogādi klientiem.

1998. gadā Eiropas Savienība nolēma atvērt gāzes tirgu, dalībvalstīm dodot divu gadu pārejas periodu.
1999. gadā *Neste* apvienojās ar *[[Imatran Voima]]*, izveidojot *[[Fortum]]*. Vienlaicīgi *Gasum* īpašnieka *Neste* daļa tika sadalīta starp *Fortum* (*Fortum Oil and Gas Oy*, 25 %), Somijas valsti (24 %), Vācijas enerģētikas uzņēmumu *[[Ruhrgas]]* (20 %; tagad *[[E.ON|E.ON Ruhrgas International]]*) un Somijas kokrūpniecības uzņēmumiem *[[Stora Enso]]* (2 %), *[[UPM|UPM-Kymmene]]* (2 %) un *[[M-real]]* (2 %).

2001. gadā tika atdalīts gāzes transportēšanas tīkls no pārdošanas aktivitātēm.
2003. gadā Igaunijā tika dibināts meitas uzņēmums *Gaasienergia AS* gāzes pārdošanas operācijām.
2004. gadā *Stora Enso*, *UPM* un *M-real* pārdeva *Gasum* kapitāldaļas (kopā 6 %) *Fortum*.

2011. gadā tika dibināts tehniskās apkalpošanas meitas uzņēmums *Gasum Tekniikka Oy*.
2012. gada oktobrī *E.ON* paziņoja, ka plāno aiziet no Somijas tirgus.
2012. gada novembrī Igaunijas uzņēmumu *Gaasienergia AS* pārdēvēja par *Gasum Eesti AS*.
2014. gada septembrī *Gasum* pārdeva *Gasum Eesti AS* Igaunijas uzņēmumam *AS Alexela Energia*.
2014. gada 2. maijā no Norvēģijas enerģētikas uzņēmuma *[[Lyse (uzņēmums)|Lyse]]* tika iegūts Norvēģijas sašķidrinātās dabasgāzes izplatītāja *Skangass AS* (tagad *Skangas AS*) 51 % kapitāldaļu.
2014. gada 3. novembrī *E.ON* un *Fortum* savas *Gasum* kapitāldaļas pārdeva Somijas valstij, par katru akciju saņemot aptuveni 0,22 EUR. Tādējādi 20 % *E.ON* piederošo akciju un 31 % *Fortum* nonāca Somijas valsts īpašumā.

2015. gada decembrī *Gazprom* paziņoja, ka pārdos *Gasum* akcijas (25 %) Somijas valstij. Darījums pabeigts 2016. gada janvārī, Somijas valstij kļūstot par 100 % *Gasum* akcionāru; darījuma summa bija 251,3 miljoni eiro.
2016. gada pavasarī *Gasum* paplašināja savu biogāzes biznesu, iegādājoties visu *Biotehdas Oy* un *Biovakka Oy* pamatkapitālu.
2017. gada 2. janvārī iegādāts Zviedrijas biogāzes uzņēmums *Swedish Biogas International*, tādējādi *Gasum* kļūstot par lielāko biogāzes ražotāju Ziemeļvalstīs.
2017. gada februārī *Gasum* pārdeva siltumapgādes biznesu un gāzes pārdošanu vietējā sadales tīklā uzņēmumam *Auris Kaasunjakelu Oy*.
2017. gada jūnijā *Gasum* palielināja daļu meitasuzņēmumā *Skangas Oy* līdz 70%.
2018. gada augustā *Gasum* paplašināja savus pakalpojumus enerģijas vairumtirdzniecības tirgū, iegādājoties Somijas uzņēmuma *Enegia* enerģijas tirgus pakalpojumu biznesu (*Enegia Consulting Oy*, *Enegia Portfolio Services Oy* un *intStream Oy* akciju daļas).
2018. gada oktobrī *Gasum* iegādājās no *Lyse Group* visas atlikušās *Skangas* kapitāldaļas.
2019. gada februārī meitasuzņēmums *Gasum Tekniikka Oy* tika pārdots rūpnieciskās apkopes partnerim *[[Viafin Service|Viafin Service Oyj]]*.

Somijas gāzes tirgus tika atvērts konkurencei, un 2020. gada 1. janvārī gāzes vairumtirdzniecības bizness tika nodalīts no pārvades tīkla. *Gasum* gāzes pārvades tīkla bizness tika nodalīts atsevišķā uzņēmumā *[[Gasgrid Finland|Gasgrid Finland Oy]]*.
2020. gada 30. aprīlī *Gasum* pabeidza *Linde AG* sašķidrinātās dabasgāzes un biogāzes biznesa Zviedrijā un Norvēģijā un *Nauticor* jūras bunkurēšanas biznesa Vācijā iegādi.
2021. gada 2. novembrī tika paziņots, ka sašķidrinātās dabasgāzes ražotne Risavikā ir pārdota uzņēmumam *North Sea Midstream Partners*. 
2023. gada 22. maijā *Gasum* pārtrauca ilgtermiņa dabasgāzes piegādes līgumu ar *Gazprom Export*, jo nebija pieņemama *Gazprom* prasība maksājumus veikt nevis eiro, bet gan rubļos.
2023. gada 7. jūlijā *Gasum* iegādājās divas trešdaļas Zviedrijas uzņēmuma *Liquidgas Biofuel Genesis AB* akciju; tam ir biogāzes pārstrādes rūpnīca Helsingborjā Zviedrijas dienvidos.
Sekojot Eiropas Savienības pieņemtajām sankcijām pret Krieviju, 2024. gada jūlijā *Gasum* pārtrauca sašķidrinātās dabasgāzes iepirkšanu no Krievijas.

## Uzņēmuma darbība
Uzņēmuma grupas stratēģiju veido četras daļas: ilgtspējas veicināšana, gāzes pārdošana par konkurētspējīgu cenu, viedas gāzes sistēmas izstrāde un jaunā *Gasum* veidošana. *Gasum* par savu misiju uzskata "Tīrāku enerģiju". Vīzija ir kļūt par Ziemeļvalstu gāzes ekosistēmas vadītāju.

*Gasum* ir iesaistīts dabasgāzes, biogāzes, sašķidrinātās dabasgāzes un tehnisko pakalpojumu sniegšanā. Sašķidrinātās dabasgāzes pakalpojumi tiek sniegti ar zīmolu *Skangas*.

Dabasgāzi izmanto par kurināmo, degvielu, kā arī rūpniecības izejmateriālu.

Sašķidrināto dabasgāzi izmanto iekšdedzes dzinējiem. *Gasum* ir attīstījis sašķidrinātās dabasgāzes pakalpojumus kopš 1996. gada. Sašķidrināto dabasgāzi lieto jūras un smagajam transportam.

Biogāzi var izmantot apkurei un enerģijas ražošanai, kā arī pēc attīrīšanas – par degvielu. *Gasum* attīsta biogāzes izmantošanu degvielas patēriņa vajadzībām kopā ar vairākiem partneriem. Sadarbības mērķis ir ražot uz vietas biogāzi, ko ar *Gasum* tīkla palīdzību var pārvadīt tālākai izmantošanai par degvielu.

## Dalība organizācijās
Uzņēmums *Gasum* darbojas vairākās starptautiskās organizācijās: *Eurogas*, Eiropas gāzes pārvades sistēmu operatoru tīkls (ENTSOG), *Gas Infrastructure Europe* (GIE), Starptautiskā Gāzes savienība (IGU), Eiropas gāzes pētniecības grupa (GERG) un Eiropas Cauruļvadu pētniecības grupa (EPRG).

## Atsauces

## Ārējās saites
*